જૂનાગઢના વન વિસ્તારની આસપાસમાં છેલ્લા ઘણા સમયથી દીપડાઓની રંજાડની બૂમો વ્યાપક રીતે ઉઠવા પામી છે અને ખૂંખાર બનેલા આ દીપડાઓ પશુઓની સાથે હવે લોકો ઉપર પણ હુમલા કરતા થયાના અનેક બનાવો બન્યા છે ત્યારે હસનાપુર ગામે એકાદ માસ અગાઉ એક વૃદ્ધાના ઘરમાં દીપડાએ ઘૂસી જઈને વૃદ્ધાને ફાડી ખાધા હતા ત્યારબાદ ગતરાત્રીના તેની બાજુની ગલીમાં જ રહેતા કૈલાશબેન ચાવડા (ઉ. વ. ૨૩) રાત્રીના સમયે કુદરતી હાજતે ગઇ હતી ત્યારે અચાનક દીપડાએ તેમના પર હુમલો કરી દેતા યુવતીએ રાડારાડી કરતા કરી મુકતા આજુબાજુના લોકો એકત્ર થઇ ગયા હતા અને બૂમો પાડવા લાગતા દીપડો નાસી છૂટયો હતો જોકે એ દરમ્યાન યુવતીને ઈજાઓ પહોંચી હતી અને તેને સારવાર માટે વિસાવદર હોસ્પિટલ ખાતે ખસેડવામાં આવી હતી.